สวนสัตว์อินโดนีเซียสิ้นหวัง ฆ่าสัตว์เล็กเลี้ยงสัตว์ใหญ่
สวนสัตว์เมืองบันดุง เมืองใหญ่อันดับ 4 ของอินโดนีเซีย อยู่ระหว่างพิจารณาทางเลือกสุดท้าย เตรียมสังหารสัตว์ขนาดเล็ก อาทิ นก ห่าน หรือแม้กระทั่งกวางและสัตว์อื่นๆที่อายุมาก เพื่อเป็นอาหารแก่สัตว์ป่าหายากชนิดอื่น อาทิ เสือสุมาตรา เสือดาวชวา สิงโต และจระเข้ เนื่องจากสถานการณ์ระบาดของโคโรนาไวรัส โควิด-19 ทำให้สวนสัตว์เผชิญสภาพขาดแคลนอาหารเลี้ยงดูสัตว์ ซึ่งมีอยู่มากกว่า 850 ตัว แม้ว่าการปันส่วนอาหารเลี้ยงสัตว์ต้องลดลงเรื่อยๆ และคาดว่าสวนสัตว์จะไม่มีอาหารเลี้ยงสัตว์ได้ภายในช่วงเดือน ก.ค.นี้ทั้งนี้ สวนสัตว์เมืองบันดุง ถูกสั่งปิดตั้งแต่ 23 มี.ค.เพราะการระบาดของโควิด-19 ทำให้ขาดรายได้จากการท่องเที่ยวเฉลี่ยเดือนละกว่า 2.7 ล้านบาท และสวนสัตว์ต้องใช้อาหารเลี้ยงสัตว์แต่ละวันคือ พืชผักผลไม้มากกว่า 400 กก.และเนื้อสัตว์วันละกว่า 120 กก. ขณะที่สวนสัตว์อื่นๆ ทั่วประเทศราว 60 แห่ง ต่างก็เผชิญสถานการณ์เดียวกัน จนต้องร้องขอความช่วยเหลือจากรัฐบาล.
สวนสัตว์เมืองบันดุง เมืองใหญ่อันดับ 4 ของอินโดนีเซีย อยู่ระหว่างพิจารณาทางเลือกสุดท้าย เตรียมสังหารสัตว์ขนาดเล็ก อาทิ นก ห่าน หรือแม้กระทั่งกวางและสัตว์อื่นๆที่อายุมาก
อินโดนีเซีย,สวนสัตว์,โควิด-19,ไวรัสโคโรนา,COVID-19,ขาดแคลนอาหาร,ข่าววันนี้